Џьапуаԥҳа аибашьратә лымшынҵақәа рзы: ақьаади сареи ҳабжьара инхарцаз исыҩуан
Леон иорден занашьоу Шьазина Џьапуаԥҳа лымшынҵақәа ӡырган Аҟәа. Уаҟа иаарԥшу, насгьы арратә мшынҵа аҩра дшалагаз атәы арадио Sputnik Аԥсны аефир аҿы еиҭалҳәеит автор лхаҭа.
Амшынҵа ҭсыжьып, аӡәы исырбап ҳәа сгәы иҭаӡамызт, ақьаади сареи ҳабжьара инхарцаз азоуп изысыҩуаз ҳәа азгәалҭеит аиҿцәажәараҿы Џьапуаԥҳа.
"Амшынҵа анырыҩуа ирымоуп блокнотк, сара иахьаасымԥыхьашәоз аҩыра ҟасҵон, избанзар аамҭа бааԥсын, аблокнот кны сныҟәартә еиԥш аҭагылазаашьа сымаӡамызт. Иахьа инасыԥуп сара сзы урҭ анҵамҭақәа ахьыҟасҵоз. Аҵыхәтәантәи аамҭазы аибашьра иазку иҭрыжьуа ианалага саргьы исҳәеит нҵамҭақәак шыҟасҵоз, аҩны аӡәгьы издырӡомызт. Сыкәша-мыкәша иҟаз, сызлагылаз, ауп исыҩуаз. Иҟалон ауха иананысҵоз. Иҟалон ҩымш рышьҭахь. Угәуи улаӷырӡы ианеилаҵәоз аамҭаангьы изыҩыз ыҟоуп. Уи убарҭоуп", - ҳәа еиҭеиҳәеит Џьапуаԥҳа.
Шьазина илҳәеит раԥхьатәи анҵамҭа шыҟаҵаз, иарбан ҭагылазаашьоу уи лзырыҩыз.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.